**DINO-koordinaatioryhmän kokous 2/2018**

Aika 12.11.2018 klo 13.00-15.00

Paikka Liikenne- ja viestintäministeriö, Eteläesplanadi 16, Sonckin sali

Koordinaatioryhmän jäsenet:

(suluissa varajäsenet) x Johanna Suurpää, OM (puheenjohtaja)

x Liisa Männistö (x Panu Artemjeff), OM

x Mikko Cortes Tellez (~~Emma Kuusi~~), OKM

~~Anna Mikander, OKM~~

x Kristina Kaihari (~~Hilma Ruokolainen~~), Opetushallitus

~~Kristiina Kouros (Mikko Joronen), Ihmisoikeuskeskus~~

~~Martti Rasa~~ (x Anna-Maria Tenojoki), Valtion nuorisoneuvosto

x Kirsi Ruhanen (~~Eero Kitunen~~), HYOL ry

Kutsutut asiantuntijat: x Jenni Ala-Peijari, VM

x Sami Demirbas, OM

~~Jaana Fedotoff, Osaamiskeskus Koordinaatti, Oulun kaupunki~~

x Heta Heiskanen, Tampereen yliopisto, All Youth -hanke

~~Tiina Karhuvirta, Kehittämiskeskus Opinkirjo~~

x Tuija Kasa, Helsingin yliopisto

x Tarja Kovanen, Nuorten Keski-Suomi ry

~~Riina Lumme, NuVa ry~~

~~Saana Palamaa, Kehittämiskeskus Opinkirjo~~

x Onni Pekonen, VM

~~Sara Peltola, Osaamiskeskus Koordinaatti, Oulun kaupunki~~

~~Mika Pietilä, Osaamiskeskus Koordinaatti, Oulun kaupunki~~

~~Salla Ponkala, OM~~
x Heidi Rosbäck, Nuorten Akatemia

~~Suvi Tuominen, Verke, Helsingin kaupunki~~

x Kirsi Uusitalo, Suomen nuorisoyhteistyö – Allianssi ry

x Jukka Viljanen, Tampereen yliopisto, All Youth -hanke

x Heikki Vuojakoski, Nuorten Akatemia

~~Sebastian Weckman, Föreningen Luckan~~

x Onni Westlund, Pesäpuu ry, valtakunnallinen lastensuojelujärjestö

~~Niklas Wilhelmsson, OM~~

1. **Kokouksen avaus ja osallistujien esittäytyminen**

Puheenjohtaja avasi kokouksen ja osallistujat esittäytyivät.

1. **Esityslistan ja edellisen kokouksen pöytäkirjan hyväksyminen**

Esityslista ja edellisen kokouksen pöytäkirja hyväksyttiin muutoksitta.

1. **DINO-koordinaatiohankkeen tilannekatsaus**

Käytiin lyhyesti läpi kaikkien hankeosioiden tilanne Liisa Männistön kokoaman koosteen pohjalta. Päivitetty tilannekatsaus on tämän pöytäkirjan liitteenä 1.

1. **Nuorten kuulemiseen liittyvät hankkeet ja toimenpiteet**
	1. **All Youth -hanke: Vuonna 2018 toteutetut kokeilut ja vuoden 2019 suunnitelmat, keskustelu yhteistyön mahdollisuuksista
	(taustaksi** [**ennakkokysely**](https://forms.office.com/Pages/ResponsePage.aspx?id=c3pFNNOXJUSYTZJKxpmpvC3QW079b8dAmyDAEv4Lk7lUNEw5VjlGUThaWE9FOEU3TExaVTFHVkRPUC4u)**)**

Jukka Viljanen ja Heta Heiskanen Tampeereen yliopistosta esittelivät All Youth -hankkeessa vuonna 2018 toteutettuja kokeiluja ja vuoden 2019 suunnitelmia. Viljasen ja Heiskasen esitys on tämän pöytäkirjan liitteenä 2.

Keskusteltiin mahdollisista yhtymäkohdista DINO-hankkeen toimenpiteiden kanssa. DINO-koordinaatioryhmälle lähetetyn kyselyn perusteella lainsäädäntöhankkeiden haasteena nuorten kuulemisen kannalta on niiden kielellinen ymmärrettävyys ja toisaalta ylipelkistämisen vaara. Lisäksi haasteita asettaa prosessien pituus ja nuorten sitoutuminen niihin, sekä nuorten tavoittaminen laajasti (kuinka tavoitetaan valmiiksi aktiivisten lisäksi myös muut nuoret?).

All Youth -hankkeessa kehitetään keväällä 2019 yhdessä pilottikoulujen kanssa kokeiluja mm. nykyisten yhteiskuntaopin ja äidinkielen kurssien sisältöihin liittyen. Kokeilujen yhteydessä voitaisiin testata esim. Nuortenideat.fi:n ja muiden demokratiapalveluiden käyttöä opetuksen yhteydessä nuorten osallistumisen lisäämiseksi.

* 1. **Ideapaja: Viranomaisten sekä nuoria edustavien ja nuorten parissa toimivien järjestöjen välisen yhteistyön lisääminen**

Heidi Rosbäck, Heikki Vuojakoski ja Liisa Männistö vetivät ideapajan, jonka tavoitteena oli tunnistaa järjestöt ja viranomaiset joiden välillä yhteistyötä tulisi lisätä sekä määritellä yhteistyön tavoitteet ja aihealueet.

Männistön mukaan taustalla on valtioneuvoston linjaus viranomaisten ja järjestöjen välisen yhteistyön lisäämisestä nuorten kuulemisen edistämiseksi. Tarkoitus on selvittää jo olemassa olevia hyviä yhteistyökäytäntöjä ja viedä yhteistyö seuraavalle tasolle. Tässä yhteydessä tavoitteena on edistää erityisesti nuorten kuulemista järjestöjen kautta, ei yksittäisten nuorten tavoittaminen. Tarkastelun kohteena ovat nuoria edustavien järjestöjen lisäksi nuorten parissa toimivat järjestöt. Yhteistyötä tarkastellaan paikallisella, maakunnan ja valtakunnallisella tasolla.

Ideapajassa kartoitettiin keskeisiä nuorten parissa toimivia järjestöjä sekä nuorten kannalta olennaisia viranomaisia kunnissa, maakunnissa ja valtakunnallisesti. Toiseksi keskusteltiin siitä, mitä järjestöjen ja viranomaisten yhteistyössä pitää muuttaa, jotta nuoria kuullaan enemmän. Ideapajan kooste on tämän pöytäkirjan liitteenä 3. Sovittiin, että OM suunnittelee mahdolliset jatkotoimet yhteistyössä OSKE-toimijoiden kanssa ja kaikki kiinnostuneet ovat tervetulleita mukaan työskentelyyn. Männistö lähettää asiasta tietoa DINO-koordinaatioverkostolle.

* 1. **Ohjeet ja materiaalit nuorten kuulemiseksi**

Tarkoitus oli keskustella nuorten kuulemiseen liittyvän aineiston (mm. valtioneuvoston säädösvalmistelun kuulemisopas, avoimen hallinnon nuorten kuulemiskortit) päivitystarpeista, mutta ajanpuutteen vuoksi asiakohta käsiteltiin hyvin lyhyesti. Jenni Ala-Peijari ja Onni Pekonen totesivat, että valtiovarainministeriössä keskustellaan avoimen hallinnon nuorten kuulemiskorttien päivitystarpeesta. Sovittiin, että teemaan palataan sähköpostitse ja tarvittaessa seuraavassa DINO-koordinaatiokokouksessa.

1. **Muut asiat**

Puheenjohtaja kertoi Suomen puheenjohtajakaudesta Euroopan neuvostossa (21.11.2018‒17.5.2019). Yksi puheenjohtajakauden tapahtumista on pyöreän pöydän keskustelu seksuaali- ja sukupuolivähemmistöjen oikeuksista (*21st European Governmental LGBTI Focal Points Network Roundtable*). Puheenjohtajakaudella käynnistetään myös lasten osallistumisoikeuksien arviointityökalun pilotointihanke oikeusministeriön, sosiaali- ja terveysministeriön sekä opetus- ja kulttuuriministeriön kesken. Kristina Kaihari kertoi huhtikuussa 2019 järjestettävästä EPAN-verkoston yleisistunnosta, jonka teemana on demokratia- ja ihmisoikeuskasvatus.

Elokuussa käynnistyneen kansallisen lapsistrategian valmistelutyöllä on yhtymäkohtia DINO-hankkeen kanssa mm. lasten ja nuorten kuulemisen kehittämiseen liittyvien toimenpiteiden osalta. OM on keskustellut lapsistrategia-hankkeen hankepäällikön kanssa ja osallistunut lasten kuulemisen työkaluja selvittävän työryhmän työskentelyyn.

Puheenjohtaja kertoi nuorille suunnattavasta eduskuntavaalitiedotuksesta. Tiedotusta on tarkoitus kohdentaa erityisesti vähemmän äänestäville ryhmille. OM:llä on vakiintunut yhteistyökäytäntö Allianssi ry:n kanssa, mutta myös muiden toimijoiden kanssa toivotaan yhteistyötä. Tavoitteena on lisätä nuorten kiinnostusta äänestämiseen ja erityisesti pyritään tavoittamaan niitä nuoria, jotka normaalisti eivät äänestäisi.

Heta Heiskanen kertoi, että Yle ja Sitra suunnittelevat parhaillaan nuorten vaalibottia. All Youth -hanke on ollut suunnittelussa mukana. Tarkoituksena on yhdistää vaalitiedotusta ja muita vaikuttamisen kanavia nuorten äänestysaktiivisuuden lisäämiseksi.

Tarja Kovanen kertoi Nuorten Keski-Suomi ry:n järjestämistä koulujen Vaikuta-teemapäivistä, joissa on tuotu ajankohtaisia asioita nuorten ja päättäjien keskusteltaviksi mm. pelillisten menetelmien avulla (esim. Seppo-peli). Pelin avulla on esitelty nuorten vaikuttamiskeinoja ja haettu nuorten näkemyksiä esim. maakuntien tulevaisuusstrategioihin. Nuorten Keski-Suomelle voi ehdottaa ideoita pelin työpisteiden kautta käsiteltäviksi teemoiksi.

1. **Koordinaatioryhmän seuraava kokous**

DINO-koordinaatioryhmän seuraava kokous järjestetään helmi-maaliskuussa. Aikataulutiedustelu lähetetään lähiaikoina. Seuraavan kokouksen pääteemaksi on alustavasti valittu nuorten osallisuuden edistämiseen liittyvät kokeilut ja mallinnukset. Kevään toisessa kokouksessa on tarkoitus käsitellä demokratia- ja ihmisoikeuskasvatukseen liittyviä hankkeita ja toimenpiteitä.

1. **Kokouksen päättäminen**

Puheenjohtaja päätti kokouksen klo 15.09.

Liitteet 1. DINO-hankkeen tilannekatsaus (asiakohta 3)

2. All Youth -hankkeen esittely (asiakohta 4.1)

3. Ideapajan kooste (asiakohta 4.2)

Jakelu Koordinaatioryhmän jäsenet ja varajäsenet sekä kutsutut asiantuntijat